**Սևան Հայկի Նագգաշյան** (նոյեմբերի 27, 1968(1968-11-27), Բեյրութ, Լիբանան - հոկտեմբերի 13, 2016(2016-10-13)), հայ նկարիչ, մուլտիպլիկատոր։

Սփյուռքահայ գրող, մտավորական, ՌԱԿ գործիչ Հայկ Նագգաշյանի դուստրը։

Կենսագրություն
--------------

Սևան Նագգաշյանը սերում է միջնադարյան բանաստեղծ, նկարիչ, աշուղ Նաղաշ Հովնաթանի տոհմից։ Մորական պապը Ջերմուկից է եղել, տատը՝ Մարաշից, մայրական կողմը՝ Սեբաստիայից։ Նախքան ցեղասպանությունը պապիկի հայրը Սեբաստիայում ուսուցիչ է եղել, ում թուրքերը կախել են, իսկ պապիկը կարողացել է փախչել Երուսաղեմ, հետո հետ է վերադարձել Սեբաստիա, որտեղ հանդիպել է ապագա կնոջը, ում հետ միասին հաստատվել են Բեյրութում։

Սևան Նաղաշը ծնվել է 1968 թվականին Բեյրութում։ Նկարել է դպրոցական տարիքից, նկարչության ուսուցիչն է եղել Վազգեն Թութունջյանը։ 

|  |  |  |
| --- | --- | --- |
|  | Հայրս ապրել է Եթովպիայում, ուր շատ ժամանակ է անցկացրել բնության մեջ, Շալա կոչվող լճում ունեցել է լավ հուշեր, որի հմայքով տարված ուզել է ինձ անվանել Շալա, բայց մայրս ուզել է, որ հայկական անուն ունենամ, նամանավանդ որ Սևանն էլ է գեղեցիկ լիճ, այնպես որ ես երկու անուն ունեմ՝ Սևան, Շալա։ |  |

Սովորել է Երևանի պետական գեղարվեստա-թատերական ինստիտուտում, ուսմանը զուգընթաց աշխատել է«Հայֆիլմ» ստուդիայի մուլտֆիլմերի բաժնում։ 1995 թվականին ինստիտուտն ավարտելուց հետո մեկնել է Մոնրեալ, աշխատել Սիլվեն Շոմեի «Ծեր կինն ու աղավնին» մուլտֆիլմի վրա։ 2001 թվականին առաջին անգամ ցուցահանդեսի է մասնակցել Կանադայում, այնուհետև Անգլիայում, Հոլանդիայում, Գերմանիայում։ 

|  |  |  |
| --- | --- | --- |
|  | Հենց բավարար գումար էի վաստակում, գալիս էի Հայաստան, որոշ ժամանակ մնում ու էլի վերադառնում։ Էդպես տարիներ շարունակ։ |  |

Երկու տարի բնակվել է Եվրոպայում, զբաղվել հետազոտությամբ, ընդլայնել եվրոպական արվեստի մասին պատկերացումները։

Աշխատել է Նարեկացի արվեստի միությունում, եղել վիզուալ արվեստների գեղարվեստական ղեկավար, ցուցահանդեսների պատասխանատու, հրատարակությունների նկարիչ-ձևավորող և էջադրող, համադրել և կազմակերպել է բազմաթիվ ցուցահանդեսներ, Նարեկացի արվեստի միության գլխավոր միջոցառումների հետ կապված բոլոր տեսողական նյութերը (պաստառներ, հրավիրատոմսեր, բուկլետներ) գեղարվեստական ձևավորում են ստացել Սևանի կողմից։

Սևան Նաղաշի ստեղծագործությունները գտնվում են տարբեր երկրների մասնավոր ու պետական հավաքածուներում։

Հիշատակ
-------

* «Նարեկացի» արվեստի միության նկարչական խմբակը կոչվում է Սևան Նագգաշյանի անունով
* Տավուշի մարզի Վազաշեն գյուղի դպրոցում բացվել է Սևան Նաղաշի անվան նկարչական սենյակ, 2017

Ծանոթագրություններ
------------------

1. ↑  "Մահացել է նկարչուհի Սևան Նագաշյանը". *www.panorama.am*. Retrieved 2016 թ․ հոկտեմբերի 21.
2. ↑  "RepatArmenia - Sevan Naghashyan". *repatarmenia.org*. Արխիվացված է the original 2014 թ․ դեկտեմբերի 24-ին. Retrieved 2016 թ․ հոկտեմբերի 21. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Մահացել է բեյրութահայ նկարչուհի Սևան Նագգաշյանը". *Hayern Aysor*. 2016 թ․ հոկտեմբերի 14. Retrieved 2016 թ․ հոկտեմբերի 21.
4. ↑  "«Եթե Հիսուս Քրիստոսը հիմա էլ ապրեր, կխաչեին նրան» - Հետք - Լուրեր, հոդվածներ, հետաքննություններ". Retrieved 2016 թ․ հոկտեմբերի 21.

 Վիքիքաղվածքն ունի քաղվածքների հավաքածու, որոնք վերաբերում են  ***Սևան Նագգաշյան*** հոդվածին

Արտաքին հղումներ
----------------

* Սևան Նագգաշյան
* Սևան Նագգաշյանի նկարների ցուցահանդեսը
* Վերնատուն, Սևան Նագգաշյան